VALSTYBINĖS TERITORIJŲ PLANAVIMO IR STATYBOS INSPEKCIJOS

PRIE APLINKOS MINISTERIJOS VIRŠININKAS

ĮSAKYMAS

DĖL VALSTYBINĖS TERITORIJŲ PLANAVIMO IR STATYBOS INSPEKCIJOS

PRIE APLINKOS MINISTERIJOS VIRŠININKO 2016 M. GEGUŽĖS 4 D.

ĮSAKYMO NR. 1V-48 „DĖL SAVAVALIŠKOS STATYBOS AKTO

REKVIZITŲ PATVIRTINIMO“ PAKEITIMO

2020 m. kovo 6 d. Nr. 1V-30

Vilnius

Vadovaudamasi Lietuvos Respublikos teritorijų planavimo ir statybos valstybinės priežiūros įstatymo 14 straipsnio 14 dalimi ir Valstybinės teritorijų planavimo ir statybos inspekcijos prie Aplinkos ministerijos nuostatų, patvirtintų Lietuvos Respublikos aplinkos ministro 2003 m. liepos 9 d. įsakymu Nr. 349 „Dėl Valstybinės teritorijų planavimo ir statybos inspekcijos prie Aplinkos ministerijos nuostatų patvirtinimo“, 19.1 ir 19.15 papunkčiais:

1. P a k e i č i u Valstybinės teritorijų planavimo ir statybos inspekcijos prie Aplinkos ministerijos viršininko 2016 m. gegužės 4 d. įsakymu Nr. 1V-48 „Dėl Savavališkos statybos akto rekvizitų patvirtinimo“ patvirtintus Savavališkos statybos akto rekvizitus ir papildau juos apskundimo tvarka:

„Šis savavališkos statybos aktas gali būti skundžiamas bendrosios kompetencijos teismui per vieną mėnesį nuo sprendimo gavimo dienos Lietuvos Respublikos civilinio proceso kodekso nustatyta tvarka.“

2. N u s t a t a u, kad šis įsakymas įsigalioja nuo 2020 m. kovo 16 d.

L. e. viršininko pareigas Renata Planutienė